এবছর বোর ধানের ফলন ভালো হওয়ায় এখানের কিষান-কিষানীরা আনন্দে মাতোয়ারা। চলতি মৌসুমে পানি উন্নয়ন বোর্ডের আওতায় উপজেলার নাইন্দা, ডেকা ও চাউলীর হাওরে ৭টি পিআইসি গঠনের মাধ্যমে আগাম ফসল রক্ষা বাঁধ নির্মাণ করায় চলতি মৌসুমে কৃষকরা অনেকটা স্বস্থিতে ছিল। উপজেলা কৃষি অধিদপ্তর সূত্রে জানা যায়, চলতি মৌসুমে এখানে বোরো চাষাবাদের লক্ষ্য মাত্রা ছাড়িয়ে গেছে। ১৩ হাজার ৭৯৮ হেক্টর জমিতে বোরো চাষাবাদ করা হয়েছে। এর মধ্যে উপশী জাতীয় ধান চাষ করা হয়েছে ১৩ হাজার ৭৬৮ হেক্টর, হাইব্রিড চাষ করা হয়েছে ৮৮০ হেক্টর ও স্থানীয় জাতের টেপু, গর্চি, গাছমাল চাষাবাদ করা হয়েছে ১৫০ হেক্টর জমিতে।